ก.ล.ต.คว้า 4 รางวัล “รัฐบาลดิจิทัลปี 63” ฟากเลขาฯ “รื่นวดี” ขึ้นแท่น “ผู้นำองค์กรดีเด่น”
ก.ล.ต.คว้า 4 รางวัล "รัฐบาลดิจิทัลปี 63" ฟากเลขาฯ "รื่นวดี" ขึ้นแท่น "ผู้นำองค์กรดีเด่น"
ก.ล.ต.คว้า 4 รางวัล "รัฐบาลดิจิทัลปี 63" ฟากเลขาฯ "รื่นวดี" ขึ้นแท่น "ผู้นำองค์กรดีเด่น"
3 ธ.ค. 2563

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับ 4 รางวัลในงานมอบรางวัลรัฐบาลดิจิทัล ประจำปี 2563 (DG Awards 2020) ได้แก่ รางวัลรัฐบาลดิจิทัล ประจำปี 2563 รางวัลหน่วยงานดีเด่นด้านการใช้ธรรมาภิบาลข้อมูลภาครัฐ รางวัลหน่วยงานดีเด่นด้านการเปิดเผยข้อมูลผ่านศูนย์กลางข้อมูลเปิดภาครัฐ และนางสาวรื่นวดี สุวรรณมงคล เลขาธิการ ก.ล.ต. ได้รับรางวัลผู้นำองค์กรดิจิทัลดีเด่น 2020 โดยเป็นผู้นำองค์กรรายเดียวที่ได้รับรางวัลนี้ และเป็นครั้งแรกที่ ก.ล.ต. ได้รับ 4 รางวัลในปีเดียวกัน รวมทั้งเป็นหน่วยงานเดียวในปีนี้ที่ได้รับทั้ง 4 รางวัล
โดย นางสาวรื่นวดี สุวรรณมงคล เลขาธิการ ก.ล.ต. และนายกำพล ศรธนะรัตน์ ผู้ช่วยเลขาธิการ สายเทคโนโลยีดิจิทัลและประสิทธิภาพ ก.ล.ต. เข้าร่วมรับโล่รางวัลและประกาศนียบัตรจาก พลเอก ประยุทธ์ จันทร์โอชา นายกรัฐมนตรี ประธานมอบรางวัล ในงานมอบรางวัลรัฐบาลดิจิทัล ประจำปี 2563 “DG Awards 2020” ซึ่งสำนักงานพัฒนารัฐบาลดิจิทัล (องค์การมหาชน) (สพร.) จัดขึ้นเมื่อวันที่ 3 ธันวาคม 2563 เพื่อมอบรางวัลรัฐบาลดิจิทัลแก่หน่วยงานภาครัฐที่มีการปรับเปลี่ยนองค์กรสู่การเป็นรัฐบาลดิจิทัลในระดับสูง เพื่อเป็นต้นแบบที่ดีให้กับหน่วยงานภาครัฐ โดย สำนักงาน ก.ล.ต. เป็นหน่วยงานเดียวที่ได้รับทั้ง 3 รางวัล ดังนี้
1. รางวัลรัฐบาลดิจิทัล (Digital Government Award) โดยเป็นอันดับ 3 จากทั้งหมด 10 รางวัล
2. รางวัลหน่วยงานดีเด่นด้านการใช้ธรรมาภิบาลข้อมูลภาครัฐ (Data Governance) จากทั้งหมด 3 รางวัล
3. รางวัลหน่วยงานดีเด่นด้านการเปิดเผยข้อมูลผ่านศูนย์กลางข้อมูลเปิดภาครัฐ (data.go.th) จากทั้งหมด 5 รางวัล
ทั้งนี้ นางสาวรื่นวดี สุวรรณมงคล เลขาธิการ ก.ล.ต. ได้รับรางวัลผู้นำองค์กรดิจิทัลดีเด่น 2020 โดยเป็นผู้นำองค์กรรายเดียวที่ได้รับรางวัลนี้ ทั้งนี้สำนักงาน ก.ล.ต. ให้ความสำคัญในการนำดิจิทัลเข้ามาใช้ในการพัฒนาการให้บริการและยกระดับประสิทธิภาพการดำเนินงานขององค์กรโดยมีการจัดทำแผนยุทธศาสตร์ดิจิทัลขึ้นเป็นครั้งแรกโดยใช้ดิจิทัลและข้อมูลเป็นตัวขับเคลื่อนสำคัญ ซึ่งครอบคลุมการนำเทคโนโลยีและข้อมูลขนาดใหญ่ (Big Data) ยกระดับการให้บริการแบบออนไลน์ในช่องทางที่หลากหลาย การพัฒนาธรรมาภิบาลและโครงสร้างพื้นฐานด้านข้อมูลและความปลอดภัย และการพัฒนาบุคลากรและวัฒนธรรมองค์กร
รวมทั้งเสนอให้มีผู้บริหารระดับสูงรับผิดชอบด้านเทคโนโลยีดิจิทัลและประสิทธิภาพ (CIO) สำนักงาน ก.ล.ต. ได้ริเริ่มแนวคิดในการพัฒนาโครงสร้างพื้นฐานดิจิทัลกลาง (Digital Infrastructure) ของตลาดทุนที่นำเทคโนโลยีดิจิทัลใหม่ ๆ เช่น Distributed Ledger Technology (DLT) มาประยุกต์ใช้ในทุกกระบวนการและรองรับทุกผลิตภัณฑ์ตลาดทุน นำ Big Data และเทคโนโลยีปัญญาประดิษฐ์ (AI) มาใช้ในการตรวจสอบและบังคับใช้กฎหมาย รวมถึงได้นำเทคโนโลยีมาช่วยลดความเหลื่อมล้ำและขยายการเข้าถึงสำหรับผู้ระดมทุนรายเล็กโดยเฉพาะกลุ่มผู้ประกอบการ SME สร้างเครื่องมือคุ้มครองผู้ลงทุนในรูปของแอปพลิเคชัน เช่น SEC Check First และ SEC Bond Check ที่ช่วยให้ผู้ลงทุนสามารถค้นหาผลิตภัณฑ์หรือผู้ให้บริการในตลาดทุนที่อยู่ภายใต้การกำกับของสำนักงาน ก.ล.ต.
นอกจากนี้ สำนักงาน ก.ล.ต. ได้พัฒนาศูนย์ข้อมูลตลาดทุนด้วยการเผยแพร่ข้อมูลแบบเปิด (Open Data) และระบบ Open APIs และให้ความสำคัญกับการสร้างธรรมาภิบาลด้านการดูแลข้อมูล (Data Governance) การดูแลข้อมูลส่วนบุคคล การรักษาความปลอดภัยของระบบคอมพิวเตอร์ การวางโครงสร้างพื้นฐานแบบยืดหยุ่นด้วยระบบคลาวด์ (Cloud Infrastructure) ยกระดับความปลอดภัยไปสู่ความพร้อมรับมือต่อภัยคุกคามทางไซเบอร์ (Cyber Resilience) อีกทั้งส่งเสริมการสร้างความตระหนักรู้ด้านความปลอดภัยทางไซเบอร์และการคุ้มครองข้อมูลส่วนบุคคลให้กับผู้เกี่ยวข้องในตลาดทุน” เลขาธิการ ก.ล.ต. กล่าว
ทั้งนี้ สำนักงาน ก.ล.ต. ได้เพิ่มช่องทางการรับเรื่องร้องเรียนหรือสอบถามข้อมูลผ่าน Live Chat และสายด่วนศูนย์บริการประชาชน ก.ล.ต. โทร.1207 ตลอด 24 ชั่วโมง 7 วันอีกด้วย
 
 